Серік Қонақбаев АIBA президенттігіне сайлауға түсетін болды
"Серік Қонақбаев АIBA президенттігіне сайлауға түсетін болды" | "https://abai.kz/post/79970"
TITLE: Серік Қонақбаев АIBA президенттігіне сайлауға түсетін болды
URL: https://abai.kz/post/79970
META: "Серік Қонақбаев АIBA президенттігіне сайлауға түсетін болды" | "https://abai.kz/post/79970"
DATE: 31.10.2018
AUTHOR(s): Abai.kz
TOTAL WORDS: 140
TEXT: Лозанна – Халықаралық бокс қауымдастығының (АIBA) вице-президенті Серік Қонақбаевтың спорттық арбитражды сотқа (CAS) жіберген шағымы қанағаттандырылып, ол ресми түрде президенттікке үміткер атанды. Бұл туралы ҚР Ұлттық Олимпиадалық комитеттің баспасөз қызметі хабарлады. «CAS пен бұл іске қатысушыларға менің шағымым бойынша әділ шешім шығарғаны үшін алғыс айтамын. Біз келтірген дәлелдерді CAS-тің оң қабылдағанына ризамын. Мен үшін АИБА президенттігіне үміткер атану үлкен құрмет. Енді басшылықты міндетті қолға алып, біздің ұйымымыз бен спортымызды ұлттық федерациялармен бірлесе отырып қайта жандандыратын мүмкіндігіміз бар», - деді Қонақбаев. «Маған президенттікке үміткер атануға мүмкіндік берді. Әрі қарай Президиумды ұтып алу үшін бар күшімді саламын. Мұны өзім үшін емес, біздің боксшылардың құқығын, олардың Олимпиададағы арманы мен үмітін қорғау үшін істегім келеді. Бұл міндетке үлкен жауапкершілікпен қарай отырып, 3 қараша күні Мәскеуде өтетін сайлауды асыға күтемін. АИБА-ның жарқын болашағы үшін қауымдастықтың барлық мүшелерінен менің кандидатурамды қолдауды өтінемін», - дейді ол. Abai.kz
